|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov,****správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 217 487 4604, +Э81 21 21 456 F:ounz@vojvodinа.gov.rs |
|  | ČÍSLO: 000146006 2024 09427 005 000 000 001 | DÁTUM: 29.01.2024 |

Podľa článku 24 odsek 2 Pokrajinského parlamentného uznesenia o pokrajinskej správe (Úradný vestník APV č. 37/2014, 54/2014 – iné uznesenie, 37/ 2016, 29/2017, 24/2019, 66/2020 a 38/2021) v súvislosti s článkom 11 Pokrajinského parlamentného uznesenia o rozpočte Autonómnej pokrajiny Vojvodiny na rok 2024 (Úradný vestník APV, číslo 45/2023) a v súvislosti s Pokrajinským parlamentným uznesením o pridelení rozpočtových prostriedkov na zveľadenie postavenia národnostných menšín – národnostných spoločenstiev a rozvoj multikultúrnosti a tolerancie (Úradný vestník APV č. 8/2019), podľa článku 3 Pravidiel o prideľovaní rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na zlepšenie postavenia národnostných menšín – národnostných spoločenstiev a rozvoj multikulturalizmu a tolerancie v Autonómnej pokrajine Vojvodine (Úradný vestník APV, číslo 7/2023) v rámci projektu Afirmácia multikulturalizmu a tolerancie vo Vojvodine Pokrajinský sekretariát vzdelávania, predpisov, správy a národnostných menšín - národnostných spoločenstiev vypisuje

**VEREJNÝ SÚBEH**

**NA SPOLUFINANCOVANIE PODPROJEKTU MULTIKULTURALIZMUS NA KLIK**

Verejný súbeh bol vypísaný na pridelenie dotácií Pokrajinského sekretariátu vzdelávania, predpisov, správy a národnostných menšín – národnostných spoločenstiev, registrovaným právnickým osobám (združeniam, asociáciám a iným subjektom so sídlom na území Autonómnej pokrajiny Vojvodiny) na usporiadanie 8 odmeňovacích súbehov všeobecného verejného záujmu, pre žiakov nižších a vyšších ročníkov základných škôl z AP Vojvodiny, a to v oblasti multikulturalizmu, tolerancie, ako i ochrany a prezentovania etnickej rôznorodosti a kultúrnej identity národnostných menšín – národnostných spoločenstiev vo Vojvodine.

Verejný súbeh sa vypisuje na celkovú sumu **700.000,00** dinárov**.**

**I. VŠEOBECNÉ PODMIENKY SÚBEHU**

Prostriedky sa prideľujú jednému zvolenému používateľovi na realizáciu 8 odmeňovacích verejných súbehov v priebehu roku 2024.

**II. PODMIENKY SÚBEHU**

* Na verejný súbeh sa môžu prihlásiť výlučne registrované právnické osoby – organizácie, združenia, asociácie a iné subjekty so sídlom na území Autonómnej pokrajiny Vojvodiny.
* Na verejný súbeh sa nemôžu uchádzať priami a nepriami používatelia rozpočtu, obchodné spoločnosti a národnostné rady národnostných menšín.
* Na verejný súbeh sa prideľujú finančné prostriedky na realizáciu 8 verejných súbehov podľa nasledujúcich podmienok:
	+ - * + odmeňovacie súbehy sa vypisujú na predloženie príspevkov na vybrané témy z oblasti multikulturalizmu, tolerancie a zachovania a prezentovania etnickej rozmanitosti a kultúrnej identity národnostných menšín - národnostných spoločenstiev Vojvodiny;
				+ odmeňovacie súbehy sú určené pre žiakov nižších a vyšších ročníkov základných škôl z AP Vojvodiny, z čoho 4 sú určené žiakom nižších ročníkov základných škôl a 4 pre žiakov vyšších ročníkov základných škôl;
				+ odmeňovacie súbehy sú verejné s povinnosťou zvoleného používateľa informovať písomne ​​(alebo e-mailom) všetky ustanovizne základného vzdelávania v AP Vojvodine o podmienkach a termínoch súbehu;
				+ odmeňovacie súbehy sa musia uskutočniť v roku 2024.
* Podávatelia prihlášky na verejný súbeh musia okrem prihlášky predložiť aj:
	+ - * + podrobný plán podprojektu a opis aktivít;
				+ návrh dynamiky realizácie aktivít v roku 2024;
				+ návrh tém a foriem prác, ktoré budú predmetom súbehu;
				+ návrh výherného fondu a formy odmeňovania;
				+ návrh rozpočtu na podprojekt;
				+ návrh modelu spolupráce so sekretariátom pri realizácii podprojektu;
				+ úradný dôkaz o registrácii podávateľa prihlášky (fotokópia).

**III. SPÔSOB UCHÁDZANIA**

* Žiadosti sa predkladajú v jednom vyhotovení, výlučne na súbehových formulároch sekretariátu;
* Súbehovú dokumentáciu si možno prebrať od **29. januára 2024** v priestoroch sekretariátu alebo stiahnuť na webovej stránke www.puma.vojvodina.gov.rs;
* Žiadateľ môže predložiť iba jednu žiadosť na súbeh;
* Žiadosti na súbeh sa predkladajú v srbskom jazyku alebo v jazyku národnostného spoločenstva, ktorý sa úradne používa v Autonómnej pokrajine Vojvodine;
* Prihláška na verejný súbeh (výhradne na vyplnenej prihláške, v srbskom jazyku alebo v jazyku národnostnej menšiny, ktorý sa úradne používa v AP Vojvodine, v jednom vyhotovení) sa podáva v listinnej podobe v uzavretej obálke na adresu:

**POKRAJINSKÝ SEKRETARIÁT VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV, BULVÁR MIHAJLA PUPINA 16, 21000 NOVÝ SAD s označením na lícnej strane obálky:** PRIHLÁŠKA NA VEREJNÝ SÚBEH NA FINANCOVANIE PODPROJEKTU MULTIKULTURALIZMUS NA KLIK poštou, alebo osobne podaním na spisovni pokrajinských orgánov správy (na uvedenú adresu) v čase od 9.00 do 14.00 hodiny. Prihlášky doručené osobne, alebo poštou, záväzne sa doručujú aj elektronickou formou v skenovanom - PDF formáte, ako i vo word formáte na aplikáciu sekretariátu <http://185.166.125.155/konkursi/> voľbou adekvátneho verejného súbehu, na ktorý sa vzťahuje prihláška.

* Súbeh je otvorený do 23. februára 2024.

**IV. HODNOTENIE PROJEKTOV A ROZHODOVANIE O PRIDELENÍ PROSTRIEDKOV**

* Predložené žiadosti posudzuje komisia, ktorú vymenuje pokrajinský tajomníkvzdelávania, predpisov, správy a národnostných menšín - národnostných spoločenstiev;
* Komisia nebude posudzovať oneskorené a neúplné alebo nesprávne vyplnené žiadosti, žiadosti, ktoré nepodali oprávnené osoby, žiadosti vyplnené nečitateľne alebo grafitovou ceruzkou ako ani žiadosti, ktoré nie sú predmetom súbehu;
* Kritériá, ktoré sa budú uplatňovať pri rozhodovaní o výbere organizátora súbehu:
	+ - * + návrh formy prác a témy udeľovania súbehov;
				+ kvalita návrhov aktivít, hodnotenie efektívnosti a možnosti úplnej realizácie cieľa a témy súbehu;
				+ návrh dynamiky realizácie odmeňovacích súbehov v roku 2024;
				+ návrh spôsobu odmeny a rozpočtu podprojektu;
				+ návrh modelu spolupráce so sekretariátom pri realizácii podprojektu;
				+ predchádzajúce aktivity podávateľa prihlášky v súvislosti s oblasťami, na ktoré sa vzťahujú odmeňovacie súbehy.
* Komisia nebude posudzovať prihlášky žiadateľov, ktorým boli pridelené prostriedky na základe predchádzajúcich súbehov sekretariátu, ktorí si neurovnali záväzky vyplývajúce z týchto súbehov;
* Sekretariát si vyhradzuje právo podľa potreby požiadať žiadateľa o poskytnutie dodatočnej dokumentácie a informácie, alebo o príchod na miesto, prípadne určiť splnenie ďalších podmienok na pridelenie finančných prostriedkov;
* Rozhodnutie o pridelení finančných prostriedkov vynáša pokrajinský tajomník na základe návrhu súbehovej komisie;
* Prihláška a pripojená dokumentácia sa nevracajú podávateľom;
* S podávateľmi prihlášky, ktorým boli schválené finančné prostriedky Pokrajinský sekretariát vzdelávania, predpisov, správy a národnostných menšín – národnostných spoločenstiev uzavrie zmluvu o financovaní činnosti, na základe ktorej sa prostriedky vyplatia;
* Výsledky súbehu sa po ukončení súbehu zverejňujú na oficiálnej webovej stránke sekretariátu.

Ďalšie informácie o verejnom súbehu možno dostať na sekretariáte na tel. č. 021/ 487 4607 alebo e-mailom aron.madaras@vojvodina.gov.rs.

 Pokrajinský tajomník

 Zsolt Szakállas , v. r.